Ehdotus neuvoston direktiiviksi yhteisön ajokortista annetun direktiivin 91/439/ETY muuttamisesta



Virallinen lehti nro C 021 , 25/01/1996 s. 0004



Ehdotus neuvoston direktiiviksi yhteisön ajokortista annetun direktiivin 91/439/ETY muuttamisesta (96/C 21/04) (ETA:n kannalta merkityksellinen teksti) KOM(95) 166 lopull. - 95/0109(SYN) (Komission esittämä 11 päivänä toukokuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, toimii yhdessä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että yhteisön ajokortista 29 päivänä heinäkuuta 1991 annetussa neuvoston direktiivissä 91/439/ETY (1), sellaisena kuin se on viimeksi muutettuna neuvoston direktiivillä 94/72/EY (2), säädetään, että kansalliset ajokortit on myönnettävä kyseisen direktiivin liitteessä I esitetyn mallin mukaisena, on suotavaa ottaa käyttöön vaihtoehtoinen ajokorttimalli, joka sallii uudenaikaisen teknologian hyväksikäytön ja mahdollistaa ajokortin joustavamman käytön, turvallisuuden lisäämisen ja väärentämismahdollisuuksien vähentämisen, uuteen yhteisön ajokorttimalliin on jätettävä tila siihen mahdollisesti myöhemmin asennettavalle mikroprosessorille, yhteensopivuuden ja yhteentoimivuuden takaamiseksi Euroopan unionissa on suotavaa määritellä yhteiset eritelmät ja standardit, ennen kuin yksittäiset jäsenvaltiot lisäävät ajokorttiin tällaisia mikroprosessoreja, tässä yhteydessä olisi otettava huomioon ammattikuljettajien ajokortin käyttöönotto tulevaisuudessa tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (3) tieliikenteen valvontalaitteista annettujen säännösten mukaisesti, ja ajokortin mallin teknisten eritelmien osalta tässä direktiivissä noudatetaan teknisen yhdenmukaistamisen uutta lähestymistapaa määrittelemällä yleiset eritelmät ja jättämällä yksityiskohdat teollisen standardoinnin hoidettavaksi, ON ANTANUT TÄMÄN DIREKTIIVIN: 1 artikla Muutetaan direktiivi 91/439/ETY seuraavasti: 1. Lisätään 1 artiklan 1 kohtaan ja 2 artiklan 3 kohtaan tekstin "liitteessä I" jälkeen teksti "tai liitteessä I a". 2. Lisätään uusi liite I a, sellaisena kuin se on tämän direktiivin liitteessä. 2 artikla 1. Jäsenvaltioiden on komissiota kuultuaan annettava lait, asetukset tai hallinnolliset määräykset, jotka ovat tarpeen tämän direktiivin noudattamiseksi 1 päivästä heinäkuuta 1996. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä viittaus tähän direktiiviin, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 237, 24.8.1991, s. 1 (2) EYVL N:o L 337, 24.12.1994, s. 86 (3) EYVL N:o L 370, 31.12.1985, s. 8 LIITE "Liite I a YHTEISÖN AJOKORTTIMALLIA KOSKEVAT MÄÄRÄYKSET (Liitteessä I esitetyn mallin vaihtoehto) 1. Yhteisön ajokorttimallin on täytettävä seuraavat vaatimukset: - fyysiset ominaisuudet ovat yhdenmukaiset standardien ISO 7810 ja ISO 7816-1 kanssa, - mitat ja liittimien paikat ovat yhdenmukaiset standardin ISO 7816-2 kanssa, - elektroniset signaalit ja lähetysprotokolla ovat yhdenmukaiset standardin ISO 7816-3 kanssa, - teollisuuden ohjauskoodit ovat yhdenmukaiset standardin ISO 7816-4 kanssa (luonnos). Tarkistamismenetelmät, joilla varmistetaan ajokortin ominaisuuksien yhdenmukaisuus kansainvälisten standardien kanssa, ovat standardin ISO 10373 mukaiset. 2. Kortti on kaksipuolinen: Sivulla 1 a) on merkintä `ajokortti` painettuna suurilla kirjaimilla ajokortin antavan jäsenvaltion kielellä tai kielillä; b) on ajokortin antavan jäsenvaltion nimi (vapaaehtoinen merkintä); c) on ajokortin antavan jäsenvaltion kansainvälinen tunnus negatiivina sinisessä suorakulmiossa kahdentoista tähden ympäröimänä; jäsenvaltioiden kansainväliset tunnukset ovat seuraavat: >TAULUKON PAIKKA> d) annettua ajokorttia koskevat yksityiskohtaiset tiedot painetaan seuraavasti: 1. Haltijan sukunimi 2. Haltijan etunimi (etunimet) 3. Haltijan syntymäaika ja -paikka 4a. Ajokortin antamispäivä 4b. Ajokortin voimassaolon loppumispäivä 4c. Ajokortin antavan viranomaisen nimi (voidaan painaa sivulle 2) 5. Ajokortin numero 6. Haltijan valokuva 7. Haltijan allekirjoitus (8.) Vakinainen asuinpaikka tai postiosoite (vapaaehtoinen merkintä) 9. Ajoneuvoluokat tai alaluokat, joita haltijalla on oikeus kuljettaa (kansalliset luokat painetaan toisenlaisella kirjasintyypillä kuin yhdenmukaistetut luokat); e) merkintä `Euroopan yhteisöjen malli` painettuna ajokortin antavan jäsenvaltion kielellä tai kielillä ja merkintä `ajokortti` kaikilla muilla Euroopan yhteisöjen kielillä vaaleanpunaisella painettuna muodostavat ajokortin taustan: Permiso de Conducción Kørekort Führerschein ¶äåéá ÏäÞãçóçò Driving Licence Ajokortti Permis de Conduire Ceadúnas Tiomána Patente di guida Rijbewijs Carta de Condução Körkort; f) käytettävät värit: - sininen: Pantone Reflex C - keltainen: Pantone N:o 2 Muita värejä ja/tai turvallisuutta lisääviä ominaisuuksia voidaan lisätä komission kuulemisen jälkeen. Sivulla 2 ovat seuraavat: a) 9. Ajoneuvoluokat tai alaluokat, joita haltijalla on oikeus kuljettaa (kansalliset luokat painetaan toisenlaisella kirjasintyypillä kuin yhdenmukaistetut luokat) 10. Päivämäärä, jolloin ajokortti on annettu kutakin (ala)luokkaa varten (tämä päivämäärä on siirrettävä uuteen ajokorttiin ajokorttia korvattaessa tai vaihdettaessa) 11. Kunkin (ala)luokan voimassaolon loppumispäivä 12. Kutakin (ala)luokkaa koskevat lisätiedot tai rajoitukset koodin muodossa. Koodit ovat seuraavat: >TAULUKON PAIKKA> Jos koodi pätee kaikkiin annettuihin (ala)luokkiin, se voidaan painaa sarakkeisiin 9, 10 ja 11. b) Ajokortin etupuolella olevien numeroitujen otsikoiden (ainakin otsikoiden 1, 2, 3, 4, 5, 10, 11 ja 12) selitykset. Jos jäsenvaltio haluaa tehdä tällaiset merkinnät kansallisella kielellä, joka on muu kuin englanti, espanja, hollanti, italia, kreikka, portugali, ranska, ruotsi, saksa, suomi tai tanska, sen on laadittava ajokortti kahdella kielellä käyttäen jotakin edellä mainituista kielistä, edellä sanotun kuitenkaan rajoittamatta muiden tämän liitteen määräysten soveltamista. c) Mikroprosessori (vapaaehtoinen). Tämän liitteen 1 kohdassa annettuja määräyksiä lukuun ottamatta mikroprosessoria koskevat eritelmät määritellään myöhemmin. d) Komission kuulemisen jälkeen värejä ja merkintöjä (viivakoodeja, kansallisia symboleja, turvallisuutta lisääviä ominaisuuksia jne.) voidaan lisätä, sanotun kuitenkaan rajoittamatta tämän liitteen muita määräyksiä. 3. Erityiset määräykset a) Tässä liitteessä tarkoitetun ajokorttimallin voimassaoloaika on korkeintaan kymmenen vuotta. b) Jos ajokortissa on mikroprosessori, kortin haltijalla on oikeus saada tietoonsa siihen tallennetut tiedot. YHTEISÖN AJOKORTIN MALLI >VIITTAUS FILMIIN> YHTEISÖN MALLIN MUKAISEN AJOKORTIN NÄYTEKAPPALE: BELGIAN AJOKORTTI (Tiedoksi) >VIITTAUS FILMIIN> "